প্রণিধানযোগ্য যে বৰাগাঁৱত থকা ডাম্পিং গ্রাউণ্ডৰ পৰা দিপৰ বিললৈ মাত্র ৫০০ মিটাৰ৷ ফলত ভয়ংকৰভাৱে প্রদূষিত হৈ আছে দিপৰ বিলৰ পানী৷ বিলখনৰ বুকুত থকা জলজ প্রাণীসমূহৰ জীৱনলৈ একপ্রকাৰ ভাবুকি নামি আহিছে৷ ডাম্পিং গ্রাউণ্ডৰ বিষাক্ত খাদ্য খাই দিপৰ বিলত ২৫ টাকৈ হাড়গিলা চৰাইৰো মৃত্যু হৈছিল৷ বৰাগাঁৱৰ ডাম্পিং গ্রাউণ্ড স্থানান্তৰ কৰিবলৈ সেউজ ন্যায়াধিকৰণেও নির্দেশ দি আহিছে৷ সেয়ে চৰকাৰ-প্রশাসনে ডাম্পিং গ্রাউণ্ডটো পুনৰ আকৌ জনবসতিপূর্ণ এলেকাত স্থাপন কৰি অঞ্চলটোলৈ বিপদ মাতি অনাৰ পৰিৱর্তে অত্যাধুনিক প্রযুক্তিৰে ডাম্পিং গ্রাউণ্ড স্থাপন কৰাতো অধিক প্রয়োজনীয় হৈ পৰিছে৷